ddrg/super_eurlex huggingface dataset:
Rådets forordning (EF) nr. 2322/2003

af 17. december 2003

om fravigelse af forordning (EF) nr. 1251/1999 for så vidt angår udtagningskravet for produktionsåret 2004/05

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og 37,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

(1) Ifølge den støtteordning for producenter af visse markafgrøder, der indførtes ved forordning (EF) nr. 1251/1999(1), skal producenterne udtage en vis andel af deres agerjord for at kunne modtage arealbetalinger.

(2) Kornmarkedet i EF i produktionsåret 2003/04 er kendetegnet ved lav produktion på grund af kraftig tørke i de vigtigste produktionsområder i Fællesskabet. Denne situation forventes at medføre en kraftig nedgang i slutlagrene i 2003/04 i Fællesskabet. En normal høst i 2004 kan ikke forventes at medføre større stigninger i lagrene. En dårlig høst vil kunne udsætte det indre marked for alvorlige risici.

(3) Udtagningssatsen for produktionsåret 2004/05 bør derfor fastsættes til et lavere niveau end det, der er fastsat i artikel 6, stk. 1, andet afsnit, i forordning (EF) nr. 1251/1999 -

UDSTEDT FØLGENDE FORORDNING:

Artikel 1

Uanset artikel 6, stk. 1, andet afsnit, i forordning (EF) nr. 1251/1999 fastsættes grundsatsen for obligatorisk udtagning til 5 % for produktionsåret 2004/05.

Artikel 2

1. Denne forordning træder i kraft på dagen for offentliggørelsen i Den Europæiske Unions Tidende.

2. Den anvendes for udtagning i produktionsåret 2004/05.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) EFT L 160 af 26.6.1999, s. 1. Senest ændret ved forordning (EF) nr. 1782/2003 (EUT L 270 af 21.10.2003, s. 1).
Kommissionens forordning (EF) nr. 2333/2003

af 30. december 2003

om ændring af forordning (EF) nr. 1555/96 for så vidt angår udløsningsmængden for tillægsimporttold for pærer, citroner, æbler og courgetter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 33, stk. 4, og

ud fra følgende betragtninger:

(1) Ved Kommissionens forordning (EF) nr. 1555/96 af 30. juli 1996 om gennemførelsesbestemmelser til ordningen for anvendelse af tillægsimporttold for frugt og grøntsager(3), senest ændret ved forordning (EF) nr. 1916/2003(4), er der fastsat tilsyn med indførslen af de i bilaget anførte produkter. Tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(5), senest ændret ved forordning (EF) 1335/2003(6).

(2) I forbindelse med anvendelsen af artikel 5, stk. 4, i den landbrugsaftale(7), der er indgået som led i de multilaterale handelsforhandlinger under Uruguay-runden, bør der på grundlag af de seneste disponible oplysninger for 2001, 2002 og 2003 foretages ændringer af de mængder, som udløser tillægstolden for pærer, citroner, æbler og courgetter.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1555/96 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 193 af 3.8.1996, s. 1.

(4) EUT L 283 af 31.10.2003, s. 34.

(5) EFT L 253 af 11.10.1993, s. 1.

(6) EUT L 187 af 26.7.2003, s. 16.

(7) EFT L 336 af 23.12.1994, s. 22.

BILAG

"BILAG

Varebeskrivelsen anses kun for at være vejledende, jf. dog reglerne for fortolkningen af den kombinerede nomenklatur. Tillægstoldens anvendelsesområde bestemmes inden for rammerne af dette bilag af KN-koderne, således som disse er affattet på tidspunktet for denne forordnings vedtagelse. Hvis der er et "ex" foran koden, bestemmes tillægstoldens anvendelsesområde både af KN-koden og af den tilsvarende anvendelsesperiode.

>TABELPOSITION>"
Kommissionens forordning (EF) nr. 2332/2003

af 30. december 2003

om fravigelse af forordning (EF) nr. 2535/2001 for så vidt angår perioden for indgivelse af ansøgninger om importlicens for mejeriprodukter i forbindelse med kontingenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), særlig artikel 26, stk. 3, og artikel 29, stk. 1, og

ud fra følgende betragtninger:

(1) I kapitel I i Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter(2) er der bl.a. fastsat en fordeling på halvår af de mængder, der skal importeres under visse toldkontingenter, og perioderne for indgivelse af de tilsvarende ansøgninger om importlicens.

(2) Ifølge artikel 14, stk. 1, i forordning (EF) nr. 2535/2001 kan licensansøgninger kun indgives i de første ti dage af hver halvårlig periode.

(3) Det er hensigten i januar 2004 at begrænse åbningen af de kontingenter, der er omhandlet i kapitel I i nævnte forordning, og som vedrører WTO-året (1. juli-30. juni), til mængder svarende til fire måneder i stedet for seks måneder for at gøre det muligt for de erhvervsdrivende fra de nye medlemsstater, der bliver medlemmer fra den 1. maj 2004, at deltage i en yderligere tranche af disse kontingenter, som vil blive tildelt i maj 2004, for mængder svarende til to måneders kontingent.

(4) Indtil proceduren med vedtagelse og offentliggørelse af disse bestemmelser er afsluttet, er det af hensyn til retssikkerheden nødvendigt at udskyde den periode for indgivelse af ansøgninger, der er fastsat i artikel 14, stk. 1, i forordning (EF) nr. 2535/2001, og dermed fravige nævnte artikel.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Uanset artikel 14, stk. 1, i forordning (EF) nr. 2535/2001 kan ansøgninger om importlicens for perioden fra 1. januar til 30. april 2004 for de kontingenter, der er omhandlet i nævnte forordnings bilag I, del A, bilag I, del B, punkt 5 og 6, bilag I, del F, og bilag I, del H, kun indgives i perioden fra 12. til 16. januar 2004.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48. Senest ændret ved forordning (EF) nr. 1787/2003 (EUT L 270 af 21.10.2003, s. 121).

(2) EFT L 341 af 22.12.2001, s. 29. Senest ændret ved forordning (EF) nr. 2012/2003 (EUT L 297 af 15.11.2003, s. 19).
Kommissionens forordning (EF) nr. 2335/2003

af 30. december 2003

om fravigelse af forordning (EF) nr. 2402/96 for 2004 for så vidt angår toldkontingenter for maniokstivelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(1), særlig artikel 1, stk. 1,

under henvisning til Rådets afgørelse 96/317/EF af 13. maj 1996 om godkendelse af resultaterne af forhandlingerne med Thailand i henhold til artikel XXIII i GATT(2), særlig artikel 3, og

ud fra følgende betragtninger:

(1) Importørerne fra Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet bør kunne drage fordel af bestemmelserne i Kommissionens forordning (EF) nr. 2402/96 af 17. december 1996 om åbning og forvaltning af visse årlige toldkontingenter for søde kartofler og maniokstivelse(3).

(2) For 2004 bør de årlige importkontingenter for maniokstivelse uanset forordning (EF) nr. 2402/96 opdeles i to delkontingenter for at undgå markedsuregelmæssigheder.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

1. Uanset artikel 1, stk. 3, i forordning (EF) nr. 2402/96 inddeles det årlige toldkontingent for indførsel til EF af 10000 tons maniokstivelse, der er anført i nævnte artikel, for 2004 i to delkontingenter i henhold til del A i bilaget til denne forordning.

2. Uanset artikel 1, stk. 4, i forordning (EF) nr. 2402/96 opdeles det supplerende autonome årlige toldkontingent for indførsel til EF af 10500 tons maniokstivelse, der er anført i nævnte artikel, og hvoraf 10000 tons er forbeholdt Thailand, for 2004 i to delkontingenter i henhold til del B i bilaget til denne forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 2003.

På Kommissionens vegne

Franz Fischler

Medlem af Kommissionen

(1) EFT L 146 af 20.6.1996, s. 1.

(2) EFT L 122 af 22.5.1996, s. 15.

(3) EFT L 327 af 18.12.1996, s. 14.

BILAG

Opdeling af de årlige toldkontingenter for maniokstivelse i delkontingenter i 2004

A. Det årlige toldkontingent for indførsel til EF af 10000 tons maniokstivelse, jf. artikel 1, stk. 3, i forordning (EF) nr. 2402/96, opdeles i 2004 som følger:

- 1. januar-30. april 2004: 3333 tons

- 1. maj-31. december 2004: 6667 tons.

B. Det supplerende autonome årlige toldkontingent for indførsel til EF af 10500 tons maniokstivelse, hvoraf 10000 tons er forbeholdt Thailand, jf. artikel 1, stk. 4, i forordning (EF) nr. 2402/96, opdeles i 2004 som følger:

>TABELPOSITION>
Rådets forordning (EF) nr. 2323/2003

af 17. december 2003

om fastsættelse af støttebeløbene for frø for produktionsåret 2004/05

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Europæiske Økonomiske og Sociale Udvalg(2),

under henvisning til udtalelse fra Regionsudvalget, og

ud fra følgende betragtninger:

(1) Artikel 3 i Rådets forordning (EØF) nr. 2358/71 af 26. oktober 1971 om den fælles markedsordning for frø(3) er ophævet fra produktionsåret 2005/06 ved Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere(4). Beløbene for producentstøtte bør derfor uanset artikel 3, stk. 1, i forordning (EØF) nr. 2358/71 kun fastsættes for produktionsåret 2004/05.

(2) Markedssituationen i Den Europæiske Union og den forventede udvikling gør det ikke muligt at sikre producenterne en rimelig indkomst, og det er derfor nødvendigt at yde en producentstøtte for det pågældende produktionsår.

(3) I artikel 3, stk. 2, i forordning (EØF) nr. 2358/71 er det fastsat, at støttebeløbene skal fastsættes under hensyntagen dels til nødvendigheden af at sikre en ligevægt mellem den produktion, der er nødvendig i Fællesskabet, og dens afsætningsmuligheder, og dels til priserne på disse produkter på verdensmarkedet.

(4) Ved anvendelsen af disse kriterier skal støttebeløbene for produktionsåret 2004/05 fastsættes som anført i bilaget -

UDSTEDT FØLGENDE FORORDNING:

Artikel 1

Uanset artikel 3, stk. 1, i forordning (EØF) nr. 2358/71 fastsættes støttebeløbene for frø for produktionsåret 2004/05 som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) Udtalelse af 16.12.2003 (endnu ikke offentliggjort i EUT).

(2) Udtalelse af 10.12.2003 (endnu ikke offentliggjort i EUT).

(3) EFT L 246 af 5.11.1971, s. 1. Senest ændret ved forordning (EF) nr. 154/2002 (EFT L 25 af 29.1.2002, s. 18).

(4) EUT L 270 af 21.10.2003, s. 1.

BILAG

PRODUKTIONSÅRET 2004/05

Støttebeløb i Fællesskabet

>TABELPOSITION>
(6)

Konventionen om beskyttelse af Alperne (Alpekonventionen), som Fællesskabet har undertegnet og godkendt (5), indeholder en række regler om begrænsning af lastvognskørsel i Alpelandene. Hensigten er navnlig at nedbringe omfanget af og farerne ved transport inden for og gennem Alpeområdet til et niveau, der er tåleligt for mennesker, dyr og planter og deres lokalområder og levesteder bl.a. ved at trafikken, navnlig godstransporten, i højere grad omlægges til jernbanetransport, navnlig på grundlag af passende infrastruktur og gennem incitamenter, der er i overensstemmelse med markedsprincipperne, og som ikke indebærer forskelsbehandling på grundlag af nationalitet.
Rådets forordning (EF) nr. 2320/2003

af 17. december 2003

om ændring af forordning (EØF) nr. 1696/71 om den fælles markedsordning for humle

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37, stk. 2, tredje afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Europæiske Økonomiske og Sociale Udvalg(2),

under henvisning til udtalelse fra Regionsudvalget, og

ud fra følgende betragtninger:

(1) I artikel 12, stk. 5, litra a), i forordning (EØF) nr. 1696/71(3) fastsættes støttebeløbet pr. hektar for humle produceret i Fællesskabet i en otteårig periode fra 1996-høsten til 2003-høsten.

(2) Den evalueringsrapport, som Kommissionen i henhold til artikel 18, stk. 2, i forordning (EØF) nr. 1696/71 skal forelægge Rådet senest den 31. december 2003, omfatter alle aspekter af den fælles markedsordning, herunder producentstøtteordningen. Denne evaluering kan ledsages af forslag. Det er i den forbindelse hensigtsmæssigt, at der bliver mulighed for en grundig debat om hele sektoren. For at en sådan debat kan blive udtømmende, bør den periode, for hvilken støttebeløbet er fastsat, forlænges et år.

(3) En producentsammenslutning kan tilbageholde indtil 20 % af støtten til at finansiere særlige foranstaltninger med henblik på at tilpasse produktionen til markedsbehovet, idet denne tilbageholdelse kan kumuleres i en periode på tre år. Da det foreslås at forlænge producentstøtteordningen i et år, bør den maksimale kumuleringsperiode ligeledes forlænges i et år.

(4) Forordning (EF) nr. 1696/71 bør derfor ændres tilsvarende -

UDSTEDT FØLGENDE FORORDNING:

Artikel 1

I artikel 12, stk. 5, i forordning (EØF) nr. 1696/71 foretages følgende ændringer:

1) Litra a) affattes således:

"a) Støttebeløbet pr. hektar er det samme for alle sortsgrupper. Det fastsættes for et tidsrum på ni år fra 1996-høsten til 480 EUR pr. hektar."

2) Litra d) affattes således:

"d) Tilbageholdelse af støtten er kumulerbar i en periode på højst fire år; ved slutningen af denne periode skal hele den tilbageholdte støtte være udbetalt."

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) Udtalelse af 18.11.2003 (endnu ikke offentliggjort i EUT).

(2) Udtalelse af 10.12.2003 (endnu ikke offentliggjort i EUT).

(3) EFT L 175 af 4.8.1971, s. 1. Senest ændret ved forordning (EF) nr. 1514/2001 (EFT L 201 af 26.7.2001, s. 8).
Kommissionens forordning (EF) nr. 865/2003

af 19. maj 2003

om tilføjelse til bilaget til forordning (EF) nr. 2400/96 (Cítricos Valencianos eller Cítrics Valencians)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved forordning (EF) nr. 692/2003(2), særlig artikel 6, stk. 3 og 4, og

ud fra følgende betragtninger:

(1) Spanien har i henhold til artikel 5 i forordning (EØF) nr. 2081/92 tilsendt Kommissionen en ansøgning om registrering af "Cítricos Valencianos" eller "Cítrics Valencians" som beskyttet geografisk betegnelse.

(2) Det er, jf. artikel 6, stk. 1, i nævnte forordning, blevet konstateret, at ansøgningerne er i overensstemmelse med forordningen, og at de indeholder alle de oplysninger, der er nævnt i artikel 4 deri.

(3) Kommissionen har ikke i henhold til artikel 7 i forordning (EØF) nr. 2081/92 modtaget nogen indsigelser, efter at betegnelsen, som fremgår af bilaget til nærværende forordning, er blevet offentliggjort i De Europæiske Fællesskabers Tidende(3).

(4) Betegnelsen er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og dermed også til EF-beskyttelse som beskyttet geografisk betegnelse.

(5) Bilaget til denne forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 617/2003(5) -

UDSTEDT FØLGENDE FORORDNING:

Artikel 1

Den betegnelse, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelsen optages i registeret over beskyttede oprindelsesbetegnelser og beskyttede geografiske betegnelser som beskyttet geografisk betegnelse (BGB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. maj 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EUT L 99 af 17.4.2003, s. 1.

(3) EFT C 204 af 28.8.2002, s. 6 (Cítricos Valencianos eller Cítrics Valencians).

(4) EFT L 327 af 18.12.1996, s. 11.

(5) EUT L 89 af 5.4.2003, s. 3.

BILAG

PRODUKTER I TRAKTATENS BILAG I BEREGNET TIL KONSUM

Frugt, grøntsager og korn

SPANIEN

Cítricos Valencianos eller Cítrics Valencians (BGB).
Kommissionens forordning (EF) nr. 317/2003

af 19. februar 2003

om supplering af bilaget til forordning (EF) nr. 2301/97 om optagelse af visse betegnelser i "Registeret over specificitetsattesteringer", der er omhandlet i Rådets forordning (EØF) nr. 2082/92 om specificitetsattestering af landbrugsprodukter og levnedsmidler (Karjalanpiirakka)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler(1), særlig artikel 9, stk. 1, og

ud fra følgende betragtninger:

(1) Finland har i henhold til artikel 7 i forordning (EØF) nr. 2082/92 indgivet ansøgning til Kommissionen om optagelse af betegnelsen "Karjalanpiirakka" i registeret over specificitetsattesteringer.

(2) Anvendelsen af angivelsen "garanteret traditionel specialitet" er forbeholdt de heri registrerede betegnelser.

(3) Kommissionen har ikke i henhold til artikel 8 i nævnte forordning efter offentliggørelse i De Europæiske Fællesskabers Tidende(2) modtaget nogen indsigelse mod den betegnelse, der er anført i bilaget.

(4) Betegnelsen i bilaget er følgelig berettiget til optagelse i "Registeret over specificitetsattesteringer" og dermed til EF-beskyttelse som garanteret traditionel specialitet efter artikel 13, stk. 2, i forordning (EØF) nr. 2082/92.

(5) Bilaget til nærværende forordning supplerer bilaget til Kommissionens forordning (EF) nr. 2301/97(3), senest ændret ved forordning (EF) nr. 1285/2002(4) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2301/97 suppleres med betegnelsen i bilaget til nærværende forordning, og betegnelsen optages i "Registeret over specificitetsattesteringer", jf. artikel 9, stk. 1, i forordning (EØF) nr. 2082/92.

Betegnelsen er beskyttet i overensstemmelse med artikel 13, stk. 2, i nævnte forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. februar 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 9.

(2) EFT C 102 af 27.4.2002, s. 14.

(3) EFT L 319 af 21.11.1997, s. 8.

(4) EFT L 187 af 16.7.2002, s. 21.

BILAG

Brød, wienerbrød, kager, kiks og andet bagværk samt konfekturevarer

- Karjalanpiirakka